ALGUNES+COSES+SOBRE+EL+WIKI

EL WIKI: UN NOM ESTRANY PER A UNA EINA SERIOSA El wiki és una eina útil per al desenvolupament de la classe, però abans de començar a utilitzar-lo, cal fer unes quantes pràctiques. En aquesta unitat 0 aprendràs a fer-ne ús i a comprendre els avantatges i els perills que té. Si no has treballat mai amb ell, no et preocupes. És normal que al principi es produïsquen conflictes i errades. Segur que a final de curs el controles perfectament. D'això es tracta: d'introduir a poc a poc l'ordinador en les aules

QUÈ HI HA EN UN WIKI? Sobretot utilitzarem el wiki com a una espècie de pàgina web de suport. Així, ens serà útil per al següent:


 * 1) ENLLAÇOS:En lloc de donar-vos els enllaços per escrit (sempre pot existir algun error), vos posaré ací pàgines que poden ser necessàries per als treballs que realitzem
 * 2) PUBLICAR ELS MEUS TREBALLS: Cada vegada sembla més evident que els professors no ens emportarem els treballs a casa, sinó que vosaltres els penjareu a Internet i els corregirem en xarxa. És una manera d'estalviar temps i paper. A més, vos facilitarà veure què hem corregit.
 * 3) FÒRUMS: Una de les activitats més relacionades amb Internet és l'intercanvi d'informació. Si algú de vosaltres té dubtes a l'hora de realitzar una tasca, pot iniciar una conversa amb la resta de companys.
 * 4) PENJAR TREBALLS: El wiki també permet que vosaltres pengeu documents que es puguen obrir en el seu format original. Imagineu, per exemple, que vos demane una exposició oral amb el suport d'un Power-point. Doncs el podreu allotjar també en la pàgina.

COM FAIG ELS MEUS TREBALLS? Durant el curs, demanaré que em feu arribar diferents treballs. Vos afegisc un document amb els passos específics per realitzar aquesta tasca:

I SI M'ENGANYE, QUÈ PASSA? Intenta no fer res que no sàpies. Sobretot al principi donarem prou de temps per a fer les tasques. Però si tot i això et confons i esborres el treball d'un altre company, es pot recuperar el que s'ha esborrat. És el gran benefici del wiki!

COM INTERVINC EN ELS FÒRUMS? A la part de dalt de cada pàgina veuràs unes pestanyes on posa: "Pàgina", "Discussió", "Història" i "Notifiqueu-me". En la segona d'aquestes pestanyes s'allotgen els fòrums.

COM PUC ASSAJAR? Doncs ací mateix tens l'oportunitat. Posa el teu nom en aquesta pàgina. Has d'anar a la part superior de la pàgina i clicar en "Editeu". A sota, posa el teu nom. Després crees una nova página i lenllaces.